wickkiey/tamil-wikipedia-chunked huggingface dataset:
| 159 | 29. அக்டோபர் 1972 | *வசந்த மாளிகை* | ஆனந்த் | விஜயா & சுரேஸ் கம்பைன்ஸ் |  |
| 164 | 15. சூலை 1973 | *எங்கள் தங்க ராஜா* | டாக்டா். தங்கராஜா / பட்டாகத்தி பைரவன் | ஜெகபதி ஆர்ட் பிக்சர்ஸ் |  |
| 165 | 25. அக்டோபர் 1973 | *கௌரவம்* | பெரிஸ்டர் ரஜினிகாந்த் / அட்வகெட் கண்ணன் (இரு வேடம்) | வியட்நாம் மூவீஸ் | சிறந்த தமிழ் நடிகருக்கான பிலிம் ஃபேர் விருது |
| 170 | 14. ஏப்ரல் 1974 | *வாணி ராணி* | ரங்கா | விஜயா புரொடக்சன்ஸ் |  |
| 171 | 1. சூன் 1974 | *தங்கப்பதக்கம்* | எஸ். பி. சௌத்ரி | சிவாஜி புரொடக்சன்ஸ் |  |
| 173 | 13. நவம்பர் 1974 | *அன்பைத்தேடி* | ராமு | முக்தா பிலிம்ஸ் |  |
| 174 | 11. சனவரி 1975 | *மனிதனும் தெய்வமாகலாம்* | குமரையா / சுந்தரம் (இரு வேடம்) | விஜயவேல் பிலிம்ஸ் |  |
| 175 | 11. ஏப்ரல் 1975 | *அவன்தான் மனிதன்* | ரவிகுமாா் | ராசி எண்டர்பிரைசஸ் | <font>175 ஆவது</font> திரைப்படம் |
| 176 | 1. ஆகத்து 1975 | *மன்னவன் வந்தானடி* | தா்மராஜா / திருமலை / சந்திரமோகன் | ஜேயார் மூவீஸ் |  |
| 177 | 29. சூலை 1975 | *அன்பே ஆருயிரே* | சரவணன் | அமுதம் பிக்சர்ஸ் |  |
| 178 | 2. நவம்பர் 1975 | *டாக்டர் சிவா* | டாக்டா். சிவா | சினி பாரத் |  |
| 181 | 26. சனவரி 1976 | *உனக்காக நான்* | ராஜா | சுஜாதா சினி ஆர்ட்ஸ் |  |
| 182 | 10. ஏப்ரல் 1976 | *கிரஹப்பிரவேசம்* | ராஜு | ப்ராஸ்பரிட்டி பிக்சர்ஸ் |  |
| 183 | 6. மே 1976 | *சத்யம்* | தா்மலிங்கம் | ஸ்ரீ சண்முகமணி பிலிம்ஸ் |  |
| 184 | 25. சூன் 1976 | *உத்தமன்* | கோபி / கோபாலகிருஷ்ணன் | ஜெகபதி ஆர்ட் பிக்சர்ஸ் |  |
| 185 | 22. அக்டோபர் 1976 | *சித்ரா பௌர்ணமி* | செங்கோடன் | ஸ்ரீ புவனேஸ்வரி மூவீஸ் |  |
| 186 | 15. திசம்பர் 1976 | *ரோஜாவின் ராஜா* | ராஜா | என். வி. ஆர். பிக்சர்ஸ் |  |
| 187 | 14. சனவரி 1977 | *அவன் ஒரு சரித்திரம்* | சங்கர் ஐ.ஏ.எஸ் | கோமதி சங்கர் பிக்சர்ஸ் |  |
| 188 | 26. சனவரி 1977 | *தீபம்* | ராஜா / சோமு | சுரேஸ் ஆர்ட்ஸ் |  |
| 189 | 28. மே 1977 | *இளைய தலைமுறை* | சம்பத் | யோகசித்ரா |  |
| 190 | 7. அக்டோபர் 1977 | *நாம் பிறந்த மண்* | சந்தனதேவன் | விஜயா ஆர்ட்ஸ் | ஜெமினி கணேசனோடு சேர்ந்து நடித்த கடைசிப் படம் |
| 191 | 10. நவம்பர் 1977 | *அண்ணன் ஒரு கோயில்* | டாக்டர். ரமேஷ் | சிவாஜி புரொடக்சன்ஸ் |  |
| 192 | 26. சனவரி 1978 | *அந்தமான் காதலி* | பிரபு | முக்தா பிலிம்ஸ் |  |
| 193 | 4. மார்ச் 1978 | *தியாகம்* | ராஜா / ராஜசேகரன் | சுஜாதா சினி ஆர்ட்ஸ் |  |
| 194 | 19. மார்ச் 1978 | *என்னைப்போல் ஒருவன்* | சேகர் / சுந்தரமூர்த்தி (இரு வேடம்) | ஸ்ரீ விநாயகா பிக்சர்ஸ் |  |
| 195 | 12. மே 1978 | *புண்ணிய பூமி* | ராஜி / மாணிக்கம் | என். வி. ஆர். பிக்சர்ஸ் |  |
| 197 | 27. அக்டோபர் 1978 | *தச்சோளி அம்பு* | நவோதயா ஸ்டூடியோ | மலையாளம் |  |
| 198 | 30. அக்டோபர் 1978 | *பைலட் பிரேம்நாத்* | பிரேம்நாத் | சினி இந்தியா புரொடக்சன்ஸ் |  |
| 199 | 16. திசம்பர் 1978 | *ஜஸ்டிஸ் கோபிநாத்* | கோபிநாத் | வள்ளி மணாளன் பிக்சர்ஸ் |  |
| 201 | 6. ஏப்ரல் 1979 | *கவரிமான்* | ராஜண்ணா எண்டர்பிரைசஸ் |  |  |
| 203 | 21. சூலை 1979 | *இமயம்* | கங்காதரன் | முக்தா பிலிம்ஸ் |  |
| 204 | 10. ஆகத்து 1979 | *நான் வாழவைப்பேன்* | ரவி | வள்ளிநாயகி பிலிம்ஸ் |  |
| 206 | 8. திசம்பர் 1979 | *வெற்றிக்கு ஒருவன்* | சரவணன் | விஜயபாஸ்கர் பிலிம்ஸ் | } |
# சிவாஜி கணேசன் நடித்த திரைப்படங்கள்

## 1990–1999

| தொடர்
வரிசை
எண் | வெளியான நாள் | திரைப்படம் | கதாபாத்திரம் | தயாரிப்பு | குறிப்புகள் |  |  |  |  |  |
| --- | --- | --- | --- | --- | --- | --- | --- | --- | --- | --- |
| 276 | 11. சனவரி 1991 | *ஞானப் பறவை* | சிவாஜி | யாகவா புரொடக்சன்ஸ் | சென்னையில் யாகவா முனிவர் என்பவர், உண்மை கதை |  |  |  |  |  |
| 277 | 13. மார்ச் 1992 | *நாங்கள்* | சதுர்வேதி | அரிஃபா புரொடக்சன்ஸ் |  |  |  |  |  |  |
| 278 | 23. மே 1992 | *சின்னமருமகள்* | கே. ஆர். எண்டர்பிரைசஸ் |  |  |  |  |  |  |  |
| 279 | 14. ஆகத்து 1992 | *முதல் குரல்* | விக்டரி மூவீஸ் | ஆக்சன் கிங் அர்ஜூன் இணைந்து |  |  |  |  |  |  |
| 280 | 25. அக்டோபர் 1992 | *தேவர் மகன்* | பெரிய தேவர் | ராஜ்கமல் பிலிம்ஸ் இண்டர்நேசனல் | தேசிய திரைப்பட விருது |  |  |  |  |  |
| 281 | 13. நவம்பர் 1993 | *பாரம்பரியம்* | ராஜமன்னார் | திலகம் பிலிம்ஸ் | பி. சரோஜாதேவி |  |  |  |  |  |
| 282 | 14. ஏப்ரல் 1995 | *பசும்பொன்* | துரைராசு தேவர் | ஆனந்தி பிலிம்ஸ் |  |  |  |  |  |  |
| 283 | 4. சூலை 1997 | *ஒன்ஸ்மோர்* | செல்வம் | ஸ்ரீ கணேஷ் விஷன் | பி. சரோஜாதேவி கடைசியாக இணைந்து நடித்த படம் |  |  |  |  |  |
| 284 | 13. செப்டம்பர் 1997 | *ஒரு யாத்ராமொழி* | அனுக்கிரகா சினி ஆர்ட்ஸ் | மலையாளம்மோகன்லால் உடன், சிவாஜி தமிழ் பேசியே நடித்திருப்பார் |  |  |  |  |  |  |
| 285 | 28. ஆகத்து 1998 | *என் ஆச ராசாவே* | பிரமிட் பிலிம்ஸ் இண்டர்நேசனல் | ராதிகா ஜோடி, முரளி |  |  |  |  |  |  |
| 286 | 15. சனவரி 1999 | *மன்னவரு சின்னவரு* | கலைப்புலி எஸ். தாணு | - | 287 | 10. ஏப்ரல் 1999 | *[[படையப்பா* | படையப்பாவின் தந்தை | அருணாச்சலா சினி கிரியேசன்ஸ் | ரஜினி ஐந்தாவது முறையாக இணைந்து நடித்த படம் |
| 288 | 17. செப்டம்பர் 1999 | *பூப்பறிக்க வருகிறோம்* | ஐஸ்வர்யா பிலிம் மேக்கர்ஸ்நடிகர் | அஜய்-மாளவிகா அறிமுகம். | } |  |  |  |  |  |
# சிவாஜி கணேசன் நடித்த திரைப்படங்கள்

## கௌரவ நடிகராக நடித்த திரைப்படங்கள்

| வரிசை எண் | வெளியான நாள் | திரைப்படம் | தயாரிப்பு | மொழி |  |
| --- | --- | --- | --- | --- | --- |
| 01 | 3. ஆகத்து 1956 | *மர்ம வீரன்* | மெஹ்பூப் ஸ்டூடியோ | தமிழ் |  |
| 02 | 31. சனவரி 1958 | *எங்கள் குடும்பம் பெரிசு* | பத்மினி பிக்சர்ஸ் | தமிழ் |  |
| 03 | 14. ஏப்ரல் 1959 | *தாயைப்போல பிள்ளை நூலைப்போல சேலை* | ஸ்ரீ லட்சுமி பிக்சர்ஸ் | தமிழ் |  |
| 04 | 1. சூலை 1960 | *பிள்ளலு தெச்சின செல்லனி ராஜ்யம்* | பத்மினி பிக்சர்ஸ் | தெலுங்கு |  |
| 05 | 26. சூலை 1960 | *மக்கள ராஜ்ய* | பத்மினி பிக்சர்ஸ் | கன்னடம் |  |
| 06 | 29. சூலை 1960 | *குழந்தைகள் கண்ட குடியரசு* | பத்மினி பிக்சர்ஸ் | தமிழ் |  |
| 07 | 1. பெப்ரவரி 1964 | *ராமதாசு* | வி. என். பிலிம்ஸ் | தெலுங்கு |  |
| 08 | 3. ஏப்ரல் 1964 | *ஸ்கூல் மாஸ்டர்* | பத்மினி பிக்சர்ஸ் | மலையாளம் |  |
| 09 | 26. ஆகத்து 1966 | *தாயே உனக்காக* | ஸ்ரீ கமலாலயம் | தமிழ் |  |
| 10 | 25. மார்ச் 1973 | *பங்காரு பாபு* | ஜெகபதி ஆர்ட் பிக்சர்ஸ் | தெலுங்கு |  |
| 11 | 5. சூலை 1973 | *பக்த துக்காராம்* | சாரதி ஸ்டூடியோஸ் | தெலுங்கு |  |
| 12 | 31. சனவரி 1975 | *சினிமாப் பைத்தியம்* | ஏ. எல். எஸ். புரொடக்சன்ஸ் | தமிழ் |  |
| 13 | 12. ஆகத்து 1977 | *ஜீவன தீரளு* | மாருதி கம்பைன்ஸ் | தெலுங்கு |  |
| 14 | 25. ஆகத்து 1977 | *சாணக்ய சந்திரகுப்த* | ராமகிருஷ்ணா சினி ஸ்டூடியோஸ் | தெலுங்கு |  |
| 15 | 14. ஏப்ரல் 1978 | *வாழ்க்கை அலைகள்* | பாரத் பிக்சர்ஸ் | தமிழ் |  |
| 16 | 12. ஏப்ரல் 1980 | *நட்சத்திரம்* | ஸ்ரீ சாமுண்டீஸ்வரி | தமிழ் |  |
| 17 | 14. சனவரி 1983 | *உருவங்கள் மாறலாம்* | 3-ஆர்ஸ் கம்பைன்ஸ் | தமிழ் | } |
# முடிவு (இந்தித் திரைப்படம்)

**முடிவு** (*Nirnay*, **நிர்ணய்**, *decision*) 2012 ஆம் ஆண்டில் வெளியான இந்தித் திரைப்படம். இப்படத்தின் இயக்குனர்கள் புஷ்பா ரவாத், அனுபமா ஸ்ரீனிவாசன் ஆகியோர் ஆவார். குடும்பங்களிலோ தங்களின் சொந்த விஷயங்கள் சார்ந்தோ முக்கிய முடிவுகளை எடுக்கும் இடத்திற்கு வருவதற்கு பெண்களை இன்னமும் கூட நமது சமூகம் அனுமதிப்பதில்லை. எல்லா முடிவுகளையுமே அவர்கள் குடம்பத்திற்கும், உற்றார், உறவினர்களுக்கும் என்ன சொல்வர் என்பதற்காகவோதான் எடுக்கவேண்டியுள்ளது. அதைப்பற்றி இப்படம் பேசுகிறது. தன்னுடைய வாழ்க்கையையும், தனது தோழிகளுடைய வாழ்க்கையையும் அர்த்தமுள்ளதாக்கும் புஷ்பாவின் சொந்த வாழ்க்கைப்பயணம் பற்றிய படம். காசியாபாத்தில் கீழ் நடுத்தரக் குடும்பங்களில் தங்களுடைய வாழ்க்கை, பணி, திருமணம் என முக்கிய முடிவுகளை எடுப்பதில் இயலாமை நிலையில் உள்ள படித்த இளம்பெண்களின் வாழ்வைப் பின் தொடர்ந்து, அவர்களின் வாழ்வில் ஏற்பட்டுள்ள மாற்றங்களை அவர்களோடு உரையாடியும் கவனித்தும் பதிவு செய்துள்ள படம்
# பிரியமானவள்

**பிரியமானவள்** என்பது சன் தொலைக்காட்சியில் ஜனவரி 19, 2015ஆம் ஆண்டு முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகி, ஜனவரி 23, 2017 முதல் திங்கள் முதல் சனி வரை இரவு 10 மணிக்கு ஒளிபரப்பான குடும்ப பின்னணியை கொண்ட தொலைக்காட்சி தொடர் இதுவாகும். இந்த தொடரை விகடன் டெலிவிஷஸ் தயாரிக்க, பிரவீனா, சுபலேகா சுதாகர், ரஞ்சனி, நிரஞ்சனி, விஜய், டாரிஸ் போன்ற பலர் நடித்துள்ளார்கள்.  
இந்த நிகழ்ச்சி மே 11, 2019 அன்று 1315 அத்தியாயங்களுடன் நிறைவு பெற்றது. இந்த தொடருக்கு பதிலாக அருந்ததி என்ற நகைச்சுவை திகில் தொடர் ஒளிபரப்பாகின்றது.
# பிரியமானவள்

## இவற்றை பார்க்க

- சன் தொலைக்காட்சி நாடகத் தொடர்கள் பட்டியல்
# திருடன் போலீஸ் (திரைப்படம்)

**திருடன் போலீஸ்** (*Thirudan Police*) 2014 ஆம் ஆண்டு நவம்பர் மாதம் வெளிவந்த தமிழ் திரைப்படமாகும். இது அடிதடி நிறைந்த நகைச்சுவைப் படம். இப்படத்தில் அட்டக்கத்தி தினேசு, ஐசுவர்யா ராஜேசு ஆகியோர் கதை முன்னனி நாயகர்களாக நடித்தார்கள். யுவன் சங்கர் ராஜா இசை அமைத்தார். ராஜேந்திரன், ஜான் விசய், பாலா சரவணன், நிதின் சத்தியா, ரேணுகா, உமா ஐயர், ராஜேஷ் போன்றோர் நடித்துள்ளார்கள். இப்படத்தை கார்த்திக் ராசு இயக்கினார் இதுவே இவர் இயக்கத்தின் முதல் படமாகும். எசு. பி. பி. சரண் கன்னய்யா பிலிம்சின் செல்வக்குமாருடன் இணைந்து தயாரித்துள்ளார்.
# திருடன் போலீஸ் (திரைப்படம்)

## நடிகர்கள்

- விசுவாவாக அட்டக்கத்தி தினேசு
- பூர்ணிமாவாக ஐசுவரியா ராஜேசு
- வணங்காமுடியாக பாலா சரவணன்
- நிதின் சத்யா
- மாணிக்கமாக இராஜேந்திரன்
- மரவட்டையாக சான் விசய்
- காவல்துறை ஆணையராக ஆடுகளம் நரேன்
- சிங்காரமாக ராஜேசு (விசுவாவின் அப்பா)
- விசுவாவின் அம்மாவாக ரேணுகா
- நிதின் சத்யாவின் அம்மாவாக உமா ஐயர்
- துணை ஆணையர் ஏகாம்பரமாக முத்துராமன் (நிதின் சத்யாவின் அப்பா)
- எசு. பி. பாலசுப்பரமணியம் (சிறப்புத் தோற்றம்)
- வினாயகமாக விசய் சேதுபதி (சிறப்புத் தோற்றம்)
- வையாபுரி (சிறப்புத் தோற்றம்)
# திருடன் போலீஸ் (திரைப்படம்)

## கதை

விசுவா வேலை இல்லாமல் இருக்கிறார். அவர்கள் காவலர் குடியிருப்பில் குடியிருக்கின்றனர். கண்டிப்பானவரா இருப்பதால் விசுவாவிற்கு காவலரான அவர் அப்பாவை பிடிக்காது. விசுவாவிற்கும் நிதின் சத்யாவிற்கும் ஆகாது. நிதின் ஏகாம்பரம் போல் பேசி மாணிக்கம் மூலம் ஒரு பெண்ணை கடத்தி கெடுத்து கொலை செய்துவிடுகிறார். ஒரு சமயத்தில் சிங்காரம் ஏகாம்பரம் செய்யும் தவறுகளை மேலிடத்திற்கு தெரிவிக்கப் போவதாக கூறுகிறார். மாணிக்கத்தையும் மரவட்டையையும் போலி மோதலில் கொல்ல ஆணையர் உத்தரவிடுகிறார். அக்குழுவில் சிங்காரத்தையும் இணைத்து மாணிக்கம் மூலம் அவரை ஏகாம்பரம் கொன்று விடுகிறார். சிங்காரத்தின் வேலை விசுவாவிற்கு கிடைக்கிறது.  
காவலர் வேலையின் சிரமங்களை விசுவா உணர்கிறார். அவருக்கு அவர் அப்பா மீது இப்போது மதிப்பு வருகிறது. அவருக்கு வணங்காமுடி நண்பராக இருக்கிறார். சிறையில் கைதிகளாக உள்ள மாணிக்கத்தையும் மரவட்டையையும் அடித்து விடுகிறார். அவர்களுக்கு இவர் தான் சிங்காரத்தின் மகன் என தெரியவருகிறது. ஒரு சந்தர்ப்பத்தில் விசுவா மூலம் தங்களை கொல்ல ஏகாம்பரம் முயல்வதாக ஐயம் கொள்கின்றனர். இவர்கள் தான் தன் அப்பாவை கொன்றவர்கள் என தெரிந்து பல முயற்சிகளுக்குப் பின் இவர்கள் இருவரையும் ஏகாம்பரத்தையும் ஆணையரிடம் பிடித்து கொடுக்கிறார்.
# பாலி ஆறு

**பாலி ஆறு** என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு வடக்கு வவுனியா மாவட்டம் புளியங்குளத்தின் அருகே உருவாகி, அங்கிருந்து வடக்கு மற்றும் வடமேற்காக வவுனியா மாவட்டம், முல்லைத்தீவு மாவட்டம் மற்றும் மன்னார் மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.
# பூர்டு ஒலிபீன் தொகுப்பு

**பூர்டு ஒலிபீன் தொகுப்பு** *( Boord olefin synthesis )* என்பது ஈதர் களிலிருந்து ஆல்கீன்கள் தயாரிக்கப் பயன்படும் கரிம வேதியியல் வினையாகும். வினையூக்கி மக்னீசியம் அல்லது துத்தநாகம் முன்னிலையில் ஒரு ஆலசன் அணுவைக் கொண்டுள்ள ஈதர்களின் ஆக்சிசன் அணுக்களில் இருந்து இரண்டு கார்பன் அணுக்கள் நீக்கப்பட்டு ஆல்கீன்கள் தயாரிக்கப்படுகின்றன. மிகுந்த பயனும் அதிக விரிவாக்க எல்லையும் கொண்ட இந்த அற்புதமான பெயர்வினையை 1930 ஆம் ஆண்டு செசில் பூர்டு கண்டறிந்தார்.  
:  
நீக்கல் வினையான இவ்வினையில் வினையூக்கியாக செயல்படும் மக்னீசியம் முதலில் கிரிக்னார்டு கரணி என்னும் இடைநிலை சேர்மமாக உருவாகிறது. அல்காக்சி குழுக்களின் எலக்ட்ரான்கள் வெளிவிடும் செயல்பாடு குறைவு என்பதால் இருபடிநிலை செயல்முறையான E1cB நீக்க வினை வழிமுறை பரிந்துரைக்கப்படுகிறது. ( பார்க்க பார்பியர் வினை ). கருநாட்டப்பிரதியிடும் இவ்வினையின் முதல் பகுதியில் அல்லைல் கிரிக்னார்டு மின்னணு மிகுபொருளாக செயல்படுகிறது.  
:
# மலேசிய அரசர்

**மலேசிய அரசர்** அல்லது **யாங் டி பெர்துவான் அகோங்** (ஆங்கிலம்: *The Yang di-Pertuan Agong*; மலாய்: *Yang di-Pertuan Agong*) என்பவர், மலேசியா நாட்டின் பேரரசர் ஆவார். 1957-ஆம் ஆண்டு, பிரித்தானியாவிடம் இருந்து மலாயா கூட்டரசு தன்னுரிமை பெற்ற போது, பேரரசர் பதவி உருவாக்கப்பட்டது.  
அரச அமைப்புக்கு உட்பட்ட ஒரு முடியரசு நாடான மலேசியாவில், தேர்வு செய்யப்பட்ட ஓர் அரசர், நாட்டின் அரசத் தலைவர் ஆகிறார். உலக நாடுகளில் தேர்வு மூலமாக அரசராகிறவர்களில், யாங் டி பெர்துவான் அகோங் அவர்களும் ஒருவராவார். யாங் டி பெர்துவான் அகோங் அவர்களின் துணைவியார், மலேசிய அரசி, **இராஜா பரமேசுவரி அகோங்** என அழைக்கப் படுகிறார்.
# மலேசிய அரசர்

## மாமன்னரின் அதிகாரங்கள்

மலேசியாவின், அரச அமைப்புக்கு உட்பட்ட முடியரசில், பேரரசருக்கு, அரசியலமைப்பில் மிகுந்த அதிகாரங்கள் உள்ளன. கூட்டரசின் நிருவாக அதிகாரம், பேரரசரிடம் வழங்கப்பட்டு இருப்பதாகவும், அதை அவர் அமைச்சரவையின் ஆலோசனையின் பேரில் செயல்படுத்த முடியும் என்றும் மலேசிய அரசியலமைப்பு குறிப்பிடுகிறது.
# மலேசிய அரசர்

## மலேசியாவின் 17-ஆவது பேரரசர்

தற்சமயம், மலேசியாவின் பேரரசர் பதவியில் இருப்பவர் ஜொகூர் மாநிலத்தைச் சேர்ந்த சுல்தான் இப்ராகிம் இப்னி அல்மாரம் சுல்தான் இசுகந்தர். இவர் மலேசியாவின் 17-ஆவது பேரரசர் ஆகும். 2023 அக்டோபர் 26 இல் மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 31 சனவரி 2024-இல் தொடங்கியது.
# மலேசிய அரசர்

## மலேசிய பேரரசர்கள் பட்டியல்

பின்வரும் ஆட்சியாளர்கள் யாங் டி பெர்துவான் அகோங் எனும் பேரரசராகப் பணியாற்றி உள்ளனர்:
| # | படிமம் | பெயர் | நிலை | ஆட்சி | பிறப்பு | இறப்பு | ஆட்சியின் காலம் |
| --- | --- | --- | --- | --- | --- | --- | --- |
# பாலைக்குளி

**பாலைக்குளி** என்பது இலங்கையின் வடக்கே மன்னார் மாவட்டத்தின் தென் பகுதியில் அமைந்துள்ள ஒரு கிராமம் ஆகும். இது மன்னார், புத்தளம் மாவட்டத்தின் எல்லையோரக் கிராமமாகும். இதன் வடக்கே கொண்டச்சியும் கிழக்கே வியாயடி குளமும், வில்பத்து சரணாலயமும் அமைந்துள்ளன. தெற்கே மறிச்சிக்கட்டியும், ஊர்கமமும் அமைந்துள்ளன. அதன் மேற்கே மன்னார் – புத்தளம் வீதியும் உள்ளது.  
இது 400 குடும்பங்களைக் கொண்ட கிராமம். இம்மக்கள் தமது வருமானத்தை விவசாயம், கால்நடை வளர்ப்பு, வியாபாரம் மூலம் பெறுகின்றனர். இவர்களது பிரதான தொழிலாக விவசாயம் காணப்படுகின்றது.  
2010ம் ஆண்டு நடைபெற்ற முசலி பிரதேசசபைத் தேர்தலில் இக்கிராமத்தைச் சேர்ந்த எம். எச். எம். காமில் நான்காம் இடத்தைப் பெற்று சபை உறுப்புரிமை பெற்றார்.
# உல்பென்சன் பவுட்டர் வினை

**உல்பென்சன் பவுட்டர் வினை** *( Wolffenstein–Böters reaction )* என்பது பென்சீனை நீர்த்த நைட்ரிக் அமிலம் மற்றும் பாதரச (II) நைட்ரேட்டு சேர்த்து பிக்ரிக் அமிலமாக மாற்றும் கரிம வேதி வினையாகும்  
இவ்வினையின் தொடர்ச்சியான ஆய்வுகளின் படி பாதரச நைட்ரேட்டு பென்சீனை முதலில் அதனோடு தொடர்புடைய நைதரசோச் சேர்மமாகவும் பின்னர் டையசோனியம் உப்பு வழியாக பீனாலாகவும் மாற்றுகிறது. நைட்ரைட்டின் இருப்பு இவ்வினைக்கு அவசியமாக உள்ளது. பிக்ரிக் அமிலம் உருவாதலைத் தடுக்கும் யூரியாவின் செயல்பாட்டைக் குறைக்க கலவையுடன் நைட்ரசு அமிலம் சேர்க்கப்படுகிறது. இதன் பின்னர் வழக்கமான அரோமாட்டிக் நைட்ரசனேற்ற வினை தொடர்கிறது  
இவ்வினையின் அடிப்படைக் கருத்துருவுடன் தொடர்புடைய அதே கருத்து சாயத் தொழிலின் கவனத்தை ஈர்த்தது. பான் – சிகிமிட் வினையில் ஐதராக்சி ஆண்ட்ராகுயினோனுடன் கந்தக அமிலம் அல்லது காரீயம் அல்லது செலினியம் சேர்த்து பல ஐதராக்சிலேற்ற ஆண்ட்ரா குயினோன் உருவாகிறது.
# தொமினிக்கன் சபை

**தொமினிக்கன் சபை** அல்லது **மறையுரையாளர் சபை** (பழைய தமிழ் வழக்கில் **சாமிநாதர் சபை** / **போதகர் சபை**) என்பது ஒரு கத்தோலிக்க துறவற சபையாகும். இது எசுப்பானிய குருவான புனித தோமினிக்கால் பிரான்சு நாட்டில் துவங்கப்பட்டு 22 டிசம்பர் 1216இல் திருத்தந்தை மூன்றாம் ஹோனோரியுஸின் (1216–27) அனுமதிப்பெற்றது. இதில் துறவியர் (குருக்கள், அருட்சகோதரர்கள்), அடைபட்ட வாழ்வு வாழும் கன்னியர் (Nuns), பணிவாழ்வு வாழும் கன்னியர் (active sisters) மற்றும் பொது நிலை மூன்றாம் சபையினர் ஆகியேர் உறுப்பினராக உள்ளனர். இச்சபையின் நோக்கம் நற்செய்தி அறிவிப்பதும், திரிபுக் கொள்கைகளை எதிர்க்க கத்தோலிக்க மறையினை பயிற்றுவிப்பதும் ஆகும். இப்பயிற்றுவிக்கும் பணியினால் நடுக் காலத்தில் இச்சபையினரே கற்றோரிடையே முன்னணியில் இருந்தனர். இச்சபை பல கத்தோலிக்க இறையியலாளர்கள் மற்றும் மெய்யியலாளர்களை உருவாக்கியதால் மிகவும் புகழ் பெற்றது.  
இதன் தலைவர் *Master of the Order* என அழைக்கப்படுகின்றார். அரு. பிரூனோ கதோரே இதன் தற்போதய தலைவர் ஆவார். 2013ம் ஆண்டின் கணக்குப்படி இச்சபையில் 6058 துறவியர் இருந்தனர். அவர்களுல் 4470 நபர்கள் குருக்களாவர்.  
கத்தோலிக்க செபமாலையின் பக்தியினைப்பரப்பியதில் இச்சபையினருக்கு குறிக்கத்தக்க பங்கு உள்ளது. இச்சபையினச்சேர்ந்த நால்வர் உரோமை ஆயரான திருத்தந்தையாக இருந்துள்ளனர்:
- திருத்தந்தை ஐந்தாம் இன்னசெண்ட்
- திருத்தந்தை பதினொன்றாம் பெனடிக்ட்
- திருத்தந்தை புனித ஐந்தாம் பயஸ்
- திருத்தந்தை பதின்மூன்றாம் பெனடிக்ட்  
இச்சபையின் குறிக்கோளுரை *புகழ, ஆசீரளிக்க, மறையுரையாற்ற* (இலத்தீனில்: Laudare, Benedicere, Praedicare) என்பதாகும்.
# சிறந்த இயக்குநருக்கான பிலிம்பேர் விருது – தமிழ்

**சிறந்த இயக்குநருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறந்த திரைப்படஇயக்குநருக்கு வழங்கப்படுகிறது. இயக்குநர் பாலசந்தர் ஏழு முறை பெற்று இவ்விருதை அதிகமுறை பெற்றவர்களின் பட்டியலில் முதலிடத்தில் உள்ளார்.
# சிறந்த இயக்குநருக்கான பிலிம்பேர் விருது – தமிழ்

## விருது பெற்றவர்கள்

| ஆண்டு | இயக்குநர் | திரைப்படம் | மேற்கோள்கள் |
| --- | --- | --- | --- |
| 2018 | ராம்குமார் | *ராட்சசன்* |  |
| 2017 | புஷ்கர் - காயத்ரி | *விக்ரம் வேதா* |  |
| 2016 | மணிரத்னம் | *காற்று வெளியிடை* |  |
| 2015 | எம். ராஜா | *தனி ஒருவன்* |  |
| 2014 | ஏ. ஆர். முருகதாஸ் | *கத்தி* |  |
| 2013 | பாலா | *பரதேசி* |  |
| 2012 | பாலாஜி சக்திவேல் | *வழக்கு எண் 18/9* |  |
| 2011 | வெற்றிமாறன் | *ஆடுகளம்* |  |
| 2010 | வசந்தபாலன் | *அங்காடித் தெரு* |  |
| 2009 | பிரியதர்சன் | *காஞ்சிவரம்* |  |
| 2008 | சசிகுமார் | *சுப்ரமணியபுரம்* |  |
| 2007 | அமீர் | *பருத்திவீரன்* |  |
| 2006 | வசந்தபாலன் | *வெயில்* |  |
| 2005 | சங்கர் | *அந்நியன்* |  |
| 2004 | சேரன் | *ஆட்டோகிராப்* |  |
| 2003 | பாலா | *பிதாமகன்* |  |
| 2002 | மணிரத்னம் | *கன்னத்தில் முத்தமிட்டால்* |  |
| 2001 | சேரன் | *பாண்டவர் பூமி* |  |
| 2000 | ராஜிவ் மேனன் | *கண்டுகொண்டேன் கண்டுகொண்டேன்* |  |
| 1999 | பாலா | *சேது* |  |
| 1998 | சேரன் | *தேசிய கீதம்* |  |
| 1997 | மணிரத்னம் | *இருவர்* |  |
| 1996 | அகத்தியன் | *காதல் கோட்டை* |  |
| 1995 | மணிரத்னம் | *பம்பாய்* |  |
| 1994 | சங்கர் | *காதலன்* |  |
| 1993 | சங்கர் | *ஜென்டில்மேன்* |  |
| 1992 | மணிரத்னம் | *ரோஜா* |  |
| 1991 | மணிரத்னம் | *தளபதி* |  |
| 1990 | மணிரத்னம் | *அஞ்சலி* |  |
| 1989 | பாலசந்தர் | *புதுப்புது அர்த்தங்கள்* |  |
| 1988 | மணிரத்னம் | *அக்னி நட்சத்திரம்* |  |
| 1987 | மணிரத்னம் | *நாயகன்* |  |
| 1986 | மணிரத்னம் | *மௌன ராகம்* |  |
| 1985 | பாசில் | *பூவே பூச்சூடவா* |  |
| 1984 | பாலசந்தர் | *அச்சமில்லை அச்சமில்லை* |  |
| 1983 | ஏ. ஜெகந்நாதன் | *வெள்ளை ரோஜா* |  |
| 1982 | பாலு மகேந்திரா | *மூன்றாம் பிறை* |  |
| - | 1981 | பாலசந்தர் | *தண்ணீர் தண்ணீர்* |
| - | 1980 | பாலசந்தர் | *வறுமையின் நிறம் சிவப்பு* |
| 1979 | மகேந்திரன் | *உதிரிப்பூக்கள்* |  |
| 1978 | பாரதிராஜா | *சிகப்பு ரோஜாக்கள்* |  |
| 1977 | எஸ். பி. முத்துராமன் | *புவனா ஒரு கேள்விக்குறி* |  |
| 1976 | எஸ். பி. முத்துராமன் | *ஒரு ஊதாப்பூ கண் சிமிட்டுகிறது* |  |
| 1975 | பாலசந்தர் | *அபூர்வ ராகங்கள்* |  |
| 1974 | பாலசந்தர் | *அவள் ஒரு தொடர்கதை* |  |
| 1973 | ஏ. சி. திருலோகச்சந்தர் | *பாரத விலாஸ்* |  |
| 1972 | பி. மாதவன் | *ஞான ஒளி* | } |
# அர்ப்பணவாழ்வுச் சபைகள்

**அர்ப்பணவாழ்வுச் சபைகள்** என்பன கத்தோலிக்க திருச்சபையில் சட்டப்படி நிறுவப்பட்ட துறவற சபைகள் ஆகும். இவ்வகைச்சபைகளின் உறுப்பினர்கள் நற்செய்தி அறிவுரைகளான கற்பு, ஏழ்மை, கீழ்படிதலைச் சபைகளின் உரிய சட்டங்களுக்கேற்ப, வார்த்தைப்பாடுகள் அல்லது ஏனைய புனிதப் பிணைப்புகளால் வெளிப்படையாய் ஏற்றுக்கொள்கின்றனர். திருச்சபைச் சட்ட விதி எண் 573–730களில் இவ்வகை சபைகளுக்கான வழிகாட்டுதல்கள் உள்ளன.  
கத்தோலிக்க திருச்சபையில் அர்ப்பணவாழ்வுச் சபைகள் பல வகைகளில் உள்ளன:  
- **உலகுசாரா சபை**: இவ்வகைச்சபைகளின் உறுப்பினர்கள் உலகிலிருந்து பிரிந்து வெளிப்படையான துறவற வார்த்தைப்பாடுகள் அளித்து தங்களுக்கு உரித்தான முறையில் சகோதர வாழ்வைப் பொதுவில் வாழ்ந்து அமைப்புச்சட்டங்களைக் கடைப்பிடிப்பதன் மூலம் அன்பின் நிறைவை அடைய முனைகின்றனர். இவ்வகை சபைகளுக்கான வழிகாட்டுதல்கள் திருச்சபைச் சட்ட விதி எண் 607–709களில் உள்ளன.
- **உலகுசார் சபை**: இதில் கிறிஸ்தவ விசுவாசிகள் உலகில் வாழ்ந்து கொண்டே அன்பின் நிறைவுக்கு முயற்சி செய்கின்றனர். உலகின் புனிதப்படுத்துதலுக்கு சிறப்பாக அதன் உள்ளிருந்தவாறே உழைக்கின்றனர். உலகுசார் சபையின் ஓர் உறுப்பினரது அர்ப்பணம் அவர் பொதுநிலையினராயினும் அல்லது திருப்பணியாளராயினும் இறைமக்களது நடுவில் அவருக்குரிய திருச்சபைச் சட்டமுறையான நிலையை மாற்றுவது இல்லை.  
மறைமாவட்ட ஆயர்கள், தங்கள் சொந்த ஆளுகை எல்லையில், அர்ப்பணவாழ்வுச் சபைகளை திருத்தூதரக ஆட்சிப்பீடத்தைக் கலந்தாலோசித்து நிறுவலாம். அர்ப்பணவாழ்வுச் சபைகள் மற்றும் மறைத்தூதுப்பணி வாழ்வுச் சமூகங்களுக்கான பேராயம் இவ்வகைச்சபைகளை மேற்பார்வையிடும் உரோமைச்செயலகம் ஆகும்.
# மறைத்தூதுப்பணி வாழ்வுச் சமூகங்கள்

**மறைத்தூதுப்பணி வாழ்வுச் சமூகங்கள்** என்பன கத்தோலிக்க திருச்சபையில் ஒரே நோக்கோடு சகோதர வாழ்வு வாழும் ஆண்களையும் பெண்களையும் குறிக்கும். இவற்றின் உறுப்பினர்கள் தம் சமூகத்திற்கு உரித்தான மறைத்தூதுப்பணி நோக்கத்தைப் பின்தொடர்கின்றனர். தங்களுக்கு உரித்தான முறையில் சகோதர வாழ்வைப் பொதுவில் வாழ்ந்து அமைப்புச்சட்டங்களைக் கடைப்பிடிப்பதன் மூலம் அன்பின் நிறைவை அடைய முனைகின்றனர். மறைமாவட்ட ஆயரின் எழுத்து வடிவ முன்ஒப்புதலுடன் இவ்வகை சமூகங்கள் நிறுவப்படலாம்.  
மறைத்தூதுப்பணி வாழ்வுச் சமூகங்கள் அர்ப்பணவாழ்வுச் சபைகளை ஒத்திருந்தாலும். இவற்றிற்கிடையே பல வேறுபாடுகள் உள்ளன; அவற்றுள் சில:
- அர்ப்பணவாழ்வுச் சபைகளைப்போல அல்லாமல் மறைத்தூதுப்பணி வாழ்வுச் சமூகங்களின் உறுப்பினர்கள் துறவற வார்த்தைப்பாடுகள் அளிப்பதில்லை.
- மறைத்தூதுப்பணி வாழ்வுச் சமூகங்களின் உறுப்பினர்கள் உலகியல் சார்ந்த சொத்துக்களை ஈட்ட உடைமையாக்க நிர்வகிக்க மற்றும் உடைமை மாற்றம் செய்ய தகுதி பெற்றுள்ளனர். (ஆனால் சமூகத்தின் பொருட்டு அவர்களிடம் வரும் எதுவும் சமூகத்திற்கே சொந்தமானது.)  
ஓர் அர்ப்பணவாழ்வுச் சபைக்கு மாறுவதற்குகோ அல்லது அதிலிருந்து ஒரு மறைத்தூதுப்பணி வாழ்வுச் சமூகத்திற்கு மாறுவதற்கோ திருஆட்சிப்பீடத்தின் அனுமதி தேவை. அர்ப்பணவாழ்வுச் சபைகள் மற்றும் மறைத்தூதுப்பணி வாழ்வுச் சமூகங்களுக்கான பேராயம் இவ்வகைச்சபைகளை மேற்பார்வையிடும் உரோமைச்செயலகம் ஆகும்.
# ஜார்ஸ் போலான்ஸ்கி

**ஜார்ஸ் போலான்ஸ்கி** (Georges Wolinski 28 சூன் 1934 - 7 சனவரி 2015) என்பவர் பிரஞ்சு கேலிச்சித்திர வரை கலைஞர் ஆவார். பிரஞ்சு அங்கத இதழான சார்லி எப்டோவில் பல ஆண்டுகளாகக் கருத்துப் படங்கள் வரையும் ஓவியராக இருந்தார். 2015 ஆம் ஆண்டு சனவரித் திங்கள் 7 ஆம் நாளில் பாரிசு நகரில் சார்லி எப்டோ அலுவலகத்தில் புகுந்து வன்முறைக் கொலையாளிகள் நடத்திய தாக்குதலில் கொல்லப்பட்டார்..
# ஜார்ஸ் போலான்ஸ்கி

## பிறப்பும் இளமைக்காலமும்

ஜார்ஸ் போலான்ஸ்கி துனிசியாவில் பிறந்தார்.யூத மதத்தைச் சேர்ந்த துனிசியா அம்மாவுக்கும் அதே மதத்தைச் சேர்ந்த போலந்து நாட்டு அப்பாவுக்கும் பிறந்தார். இளமைக் காலம் துனிசியாவில் கழிந்தது. 1952 ஆம் ஆண்டில் சிற்பக் கலை பயிலும் நோக்கத்தில் பாரிசுக்குச் சென்றார். ஆனால் அங்கு சென்றதும் கருத்துப் (கார்டூன்) படங்கள் வரைவதில் ஆர்வம் ஏற்பட்டது.
# ஜார்ஸ் போலான்ஸ்கி

## இதழ்ப் பணி

1958 இல் ரசுடிகா என்னும் இதழுக்கு கருத்துப் படங்கள் எழுதினார். 1960 இல் அரசியல் நிகழ்வுகளைப் பகடியும் நையாண்டியும் செய்து
படங்கள் வரைந்தார். ஹராகிரி என்னும் அங்கத இதழில் அரசியல், பாலியல் தொடர்புள்ள செய்திகளை நக்கல் அடித்து எழுதினார் பிரான்சில் நடந்த மாணவாகள் போராட்ட நிகழ்வின்போது ஏராளமான கார்ட்டூன்களைப் படைத்தார். சார்லி எப்டோ என்னும் அங்கத இதழில் பதிப்பாளாராகவும் கார்ட்டூனிச்டாகவும் பல ஆண்டுகள் இருந்து தம் பணியைச் செய்தார் கம்போடியா, காபூல், கியூபா, தாய்லாந்து ஆகிய நாடுகளில் பயணம் செய்து தம் அனுபவங்களையும் கருத்துகளையும் கார்ட்டூன்கள் மூலம் வெளிப்படுத்தினார். இந்தியாவுக்கு 2008 ஆம் ஆண்டில் வந்தார்.
# மார்க் ஸ்ட்ரோங்

**மார்க் ஸ்ட்ரோங்** (பிறப்பு: 5 ஆகஸ்ட் 1963) ஒரு இங்கிலாந்து நாட்டுத் திரைப்பட நடிகர் மற்றும் குரல் நடிகர் ஆவார். இவர் கிங்க்ஸ்மேன்: த சீக்ரெட் சர்வீஸ் போன்ற பல திரைப்படங்களில் நடித்துள்ளார்.
# மார்க் ஸ்ட்ரோங்

## ஆரம்பகால வாழ்க்கை

மார்க் ஸ்ட்ரோங் 5 ஆகஸ்ட் 1963ஆம் ஆண்டு லண்டனில் பிறந்தார். இவரின் தாயார் ஆஸ்திரேலியன் மற்றும் தந்தை இத்தாலியன்.
# தரோன் எகேர்டன்

**தரோன் எகேர்டன்** (பிறப்பு: 10 நவம்பர் 1989) ஒரு வேல்ஸ் நாட்டுத் திரைப்பட நடிகர் ஆவார். இவர் கிங்க்ஸ்மேன்: த சீக்ரெட் சர்வீஸ் போன்ற சில திரைப்படங்களில் நடித்துள்ளார். இவர் தி ஸ்மோக் போன்ற தொலைக்காட்சி தொடர்களிலும் நடித்துள்ளார்.
# தரோன் எகேர்டன்

## திரைப்படங்கள்

| 2012 | பாப் | ஆண்டி | குறும்படம் |
| --- | --- | --- | --- |
| 2013 | ஹீரியப்ட்டர் | குறும்படம் |  |
| 2015 | கிங்க்ஸ்மேன்: த சீக்ரெட் சர்வீஸ் | கேரி |  |
| 2015 | டேச்டமென்ட் ஒப் யூத் | எட்வர்ட் பிரிட்டின் | தயாரிப்பில் |
| 2015 | லெஜண்ட் | எட்வர்ட் "மேட் டெடி" ஸ்மித் | தயாரிப்பில் |
# தரோன் எகேர்டன்

## சின்னத்திரை

| 2013 | லீவிஸ் | லியாம் ஜே | 2 அத்தியாயங்கள்
"தி ராம்ப்ளிங் பாய்: பாகம் 1", "தி ராம்ப்ளிங் பாய்: பகுதி 2" |
| --- | --- | --- | --- |
| 2014-தொடக்கம் | தி ஸ்மோக் | டென்னிஸ் | முக்கியக் கதாபாத்திரம்
8 அத்தியாயங்கள் |
# நமஸ்தே தெலுங்கானா

**நமஸ்தே தெலங்காணா** என்பது தெலுங்கு மொழியில் வெளியாகும் நாளேடாகும். இது 2011ஆம் ஆண்டின் ஜூன் ஆறாம் நாளில் தொடங்கப்பட்டது.  
இது தெலங்காணாவின் பத்து மாவட்டங்களிலும் பதிப்பாகிறது.
# நமஸ்தே தெலுங்கானா

## நாளேட்டின் பிரிவுகள்

| செய்திப் பிரிவு | வெளியாகும் செய்தி | வெளியாகும் நாள் |  |
| --- | --- | --- | --- |
| தெலங்காணா | தெலங்காணாவைப் பற்றி | எல்லா நாட்களும் |  |
| துனியா | பன்னாட்டு செய்திகள் | எல்லா நாட்களும் |  |
| கேல் | விளையாட்டு | எல்லா நாட்களும் |  |
| ஜிந்தகி | தெலங்கானாவின் சிறப்பு செய்திகள் | எல்லா நாட்களும் |  |
| பிசி மார்க்கெட் | வணிகம் | எல்லா நாட்களும் |  |
| டாக்கீஸ் | சினிமா | எல்லா நாட்களும் |  |
| ஆவாஜ் | கல்வி, வேலைவாய்ப்பு | எல்லா நாட்களும் |  |
| அல்லரி | சிறுவர்களுக்கான செய்திகள் | ஞாயிறு |  |
| ஜீவனரேக | உடல்நலம் | திங்கள் |  |
| படி | கல்வி | செவ்வாய் |  |
| சலஹா | மருத்துவம் | புதன் |  |
| விஜேத | போட்டித் தேர்வுகள் | வியாழன் |  |
| ஆடபிட்ட | மகளிர் | வெள்ளி |  |
| பூமி | பொருளாதாரம் | சனி | } |
# பூண்டி ஏரி

**பூண்டி ஏரி** அல்லது **சத்தியமூர்த்தி நீர்த்தேக்கம்** என்பது சென்னை நகர மக்களின், குடிநீர்த் தேவைக்காக, சென்னை மாநகராட்சி மேயராக இருந்த சத்தியமூர்த்தியின் முயற்சியால், 14 சூன் 1944ஆம் ஆண்டில், 65 இலட்சம் ரூபாய் செலவில் கட்டித் திறக்கப்பட்டது. இந்நீர்த்தேக்கம் சென்னையிலிருந்து, 60 கி.மீ., தொலைவில் திருவள்ளூர் மாவட்டத்திலுள்ள, பூண்டி எனும் ஊரில் கொற்றலை ஆற்றின் குறுக்கே அமைந்துள்ளது.
# பூண்டி ஏரி

## தெலுங்கு-கங்கைத் திட்டம்

ஆந்திர-தமிழ்நாடு அரசுகளுக்கிடையே ஏற்பட்ட ஒப்பந்தப்படி, 1983ஆம் ஆண்டு, தெலுங்கு கங்கைத் திட்டம் செயல்படுத்தப்பட்ட்து. அதன்படி ஆண்டுதோறும், 12 டி.எம்.சி., நீரை, தமிழகத்திற்கு, ஆந்திரா மாநிலம் வழங்க வேண்டும். ஆந்திர மாநிலம், ஸ்ரீசைலம் நீர்த்தேக்கத்திலிருந்து சோமசீலா, கண்டலேறு அணை வழியாக, 406 கி.மீ., தொலைவு திறந்தவெளி கால்வாயில் பயணித்து, கிருஷ்ணா நீர் தமிழகம் வந்தடைகிறது. பின்பு, தமிழக எல்லையான ஊத்துக்கோட்டை, 'ஜீரோ பாயின்ட்' (Zero Point) என்ற இடத்திலிருந்து, பூண்டி ஏரிக்குத் தண்ணீரை எடுத்துச் செல்ல, 25 கி.மீ., துாரத்திற்குக் கால்வாய் வெட்டப்பட்டுள்ளது.
# பூண்டி ஏரி

## சில குறிப்புகள்

1. அணையின் உயரம் 35 அடி. அணையின் மொத்த கொள்ளளவு, 3,231 மில்லியன் கன அடி-பரப்பளவு 121 ச. கி. மீட்டர்.
1. மழை, கிருஷ்ணா நீர் வரத்தால், அணை நிரம்பினால், பேபி கால்வாய், முதன்மைக் கால்வாய்களின் (Link Canals) மூலம், செம்பரம்பாக்கம் ஏரி, சோழவரம் ஏரி, புழல் ஏரிகளுக்கு தண்ணீர் கொண்டு செல்லப்படுகிறது.
1. இதன் அருகே அமைந்துள்ள தொல்பழங்கால வைப்பகத்தில், ஒன்றரை லட்சம் ஆண்டுகள் பழமையான கற்களால் ஆன ஆயுதங்களும் முதுமக்கள் தாழியும் உள்ளன.
1. இதன் அருகில் பூண்டி ஊன்றீஸ்வரர் கோயில் அமைந்துள்ளது.
1. இந்த ஏரியை வெட்ட பத்து கிராமங்களில் இருந்த மக்களை வெளியேற்றி, வேறு இடங்களுக்குக் குடியமர்த்தினர்.
# டைசல்பூரசு அமிலம்

**டைசல்பூரசு அமிலம்** (*Disulfurous acid*) அல்லது **பைரோசல்பூரசு அமிலம்** (*pyrosulfurous acid*) என்பது கந்தகத்தின் ஆக்சோ அமிலம் ஆகும். இதனுடைய மூலக்கூறு வாய்பாடு H<sub>2</sub>S<sub>2</sub>O<sub>5</sub>. டைசல்பூரசு அமிலத்தின் உப்புகள் டைசல்பைட்டுகள் அல்லது மெட்டாபைசல்பைட்டுகள் எனப்படுகின்றன. டைசல்பூரசு அமிலம், சல்பூரசு அமிலம் (H<sub>2</sub>SO<sub>3</sub>) போன்று இயற்கையில் தனித்த நிலையில் கிடைக்காத போலியான அமிலமாகும்.
டைசல்பேட்டுக்கு (S<sub>2</sub>O<sub>7</sub><sup>−</sup>) மாறாக டைசல்பைட்டு நேரடியாக இணைக்கப்பட்ட இரண்டு கந்தக அணுக்களைப் பெற்றுள்ளது.
# பொட்டாசியம் சல்பைட்டு

**பொட்டாசியம் சல்பைட்டு** *( Potassium sulfite )* என்பது K<sub>2</sub>SO<sub>3</sub> என்ற மூலக்கூறு வாய்பாடு கொண்ட வேதிச் சேர்மமாகும். பொட்டாசியம் என்ற நேர்மின் அயனி யும் சல்பைட்டு என்ற எதிர்மின் அயனியும் சேர்ந்து இந்த உப்பு உருவாகிறது. உணவுடன் சேர்க்கப்படும் கூட்டுப்பொருளான இது உணவு பதனிகளாகப் பயன்படுகின்றன. உணவு கூட்டுப் பொருளான பொட்டாசியம் சல்பைட்டிற்கு ஐரோப்பிய ஒன்றியம் E225 என்று எண்ணிட்டுள்ளது. சர்வதேச எண்ணிடும் அமைப்பும் INS எண் 225 என்று எண்ணிட்டுள்ளது. ஆசுத்திரேலியா மற்றும் நியூசிலாந்து நாடுகளில் இதைப் பயன்படுத்த அங்கீகாரம் வழங்கப்பட்டுள்ளது. ஆனால் ஐரோப்பிய ஒன்றிய நாடுகளில் அங்கீகரிக்கப்படவில்லை.
# 12 இயர்ஸ் எ சிலேவ்

***12 இயர்ஸ் எ சிலேவ்***(ஆங்கிலம்:12 Years a Slave) 2013 ஆம் ஆண்டில் வெளிவந்த வரலாற்று நாடகத் திரைப்படமாகும். சாலமன் நார்துப் எழுதிய டுவெல்வ் இயர்ஸ் எ சிலேவ் உண்மைக் கதையினைத் தழுவி இப்படம் எடுக்கப்பட்டுள்ளது. நியூ யார்க் நகரத்தில் பிறந்த விடுதலைபெற்ற ஆபிரிக்க அமெரிக்கர் ஒருவர் வாசிங்டன் டிசியில் 1841 ஆம் ஆண்டில் கடத்தப்பட்டு அடிமையாக விற்கப்பட்டு லூசியானாவில் பன்னிரண்டு ஆண்டுகளுக்குப் பிறகு விடுதலைப்பெற்றார்.  
ஸ்டீவ் மெக்குயின் இயக்கிய மூன்றாவது திரைப்படமாகும். சான் ரிட்லி திரைக்கதையினை எழுதியுள்ளார். சிவெடெல் எஜியோபார் சாலமன் நார்துப் ஆக நடித்துள்ளார். மைக்கல் பாஸ்பெந்தர், பெனடிக்ட் கம்பர்பேட்ச், பவுல் டானொ, பவுல் ஜியமாட்டி, லுபிடா நியாங்கோ, சாரா பால்சன், பிராட் பிட், ஆல்பிரி வுட்வர்டு ஆகியோர் நடித்துள்ளனர்.  
*12 இயர்ஸ் எ சிலேவ்* வெகுவாகப் பாராட்டுகளைப் பெற்றது. பலராலும் 2013 ஆம் ஆண்டின் சிறந்த திரைப்படமென விவரிக்கப்பட்டது. $20 மில்லியன் செலவில் தயாரிக்கப்பட்ட இத்திரைப்படம் ஹாலிவுட்டில் சிறப்பாக ஓடி $187 மில்லியன் வருவாயினை ஈட்டியது. மூன்று அகாதமி விருதுகளைப் பெற்றது: சிறந்த திரைப்படம், நயாங்கோவிற்கு சிறந்த துணை நடிகை, மற்றும் ரிட்லியிற்கு சிறந்த தழுவியத் திரைக்கதை ஆசுக்கர்.
# பொட்டாசியம் பைசல்பைட்டு

**பொட்டாசியம் பைசல்பைட்டு** (*potassium bisulfite*) அல்லது **பொட்டாசியம் ஐதரசன் சல்பைட்டு** (*Potassium hydrogen sulfite*) என்பது KHSO<sub>3</sub> என்ற மூலக்கூறு வாய்பாடு கொண்ட வேதிச் சேர்மம் ஆகும். மதுபானத் தயாரிப்பில் நுண்ணுயிரகற்றல் என்ற காரணத்திற்காக இது சேர்க்கப்படுகிறது. கூட்டுப் பொருளான பொட்டாசியம் பைசல்பைட்டிற்கு ஐரோப்பிய ஒன்றியம் E228 என்று எண்ணிட்டுள்ளது.
# பொட்டாசியம் பைசல்பைட்டு

## தயாரிப்பு

பொட்டாசியம் கார்பனேட்டுடன் கந்தக டைஆக்சைடு வினைபுரிவதன் மூலமாக இவ்வுப்பு தயாரிக்கப்படுகிறது. வினையில் கார்பன்டைஆக்சைடு முழுவதுமாக வெளியேறும் வரை கந்தக டைஆக்சைடை பொட்டாசியம் கார்பனேட்டு கரைசலில் செலுத்துவதை நிறுத்தக்கூடாது. கரைசல் அடர்த்தியாக்கப்பட்டு பின்னர் படிகமாதலுக்கு அனுமதிக்கப்படுகிறது.
# அனுகோள்

**அனுகோள்** என்னும் நகரம், ஒடிசாவின் அனுகோள் மாவட்டத்தின் தலைநகரம் ஆகும்.
# அனுகோள்

## போக்குவரத்து

இங்கிருந்து புவனேஸ்வர், கட்டக் உள்ளிட்ட ஏனைய நகரங்களுக்கு போக்குவரத்து வசதிகள் உள்ளன.
# அனுகோள்

## அரசியல்

இது டேங்கானாள் மக்களவைத் தொகுதிக்கு உட்பட்டது. மாநில சட்டமன்றத் தேர்தலில் அனுகோள் சட்டமன்றத் தொகுதியின்கீழ் வரும்.
# மலேசியப் பல்கலைக்கழகங்களின் பட்டியல்

மலேசியாவில் உள்ள பல்கலைக்கழகங்கள், இரு வகைகளாகப் பிரிக்கப் படுகின்றன. முதல் வகை: அரசுசார் பொதுப் பல்கலைக்கழகங்கள் *(Public Universities).* இரண்டாம் வகை: தனியார் பல்கலைக்கழகங்கள் *(Private Universities).*  
தனியார் பல்கலைக்கழகங்களில், உள்நாட்டில் அமைக்கப்பட்ட பல்கலைக்கழகங்கள் ஒரு பிரிவு: *(Locally established Universities).* மற்றொரு பிரிவு: வெளிநாட்டுப் பல்கலைக்கழகங்களின் வளாகங்கள் *(Campuses of Foreign Universities).*)
# மலேசியப் பல்கலைக்கழகங்களின் பட்டியல்

## அரசுசார் பல்கலைக்கழகங்கள்

மலேசியாவில் உள்ள அரசுசார் பொதுப் பல்கலைக்கழகங்களுக்கு, அரசாங்கம் நிதியுதவி அளிக்கிறது. அந்தப் பல்கலைக்கழகங்கள் அரசாங்கத்தின் தலையீடு இல்லாமல் தன்னிச்சையாகச் செயல்படுகின்றன. மலாயா பல்கலைக்கழகமும், மாரா தொழில்நுட்ப பல்கலைக்கழகமும், மலேசிய நாடாளுமன்றத்தினால் நிறைவேற்றப்பட்ட சட்டங்களினால் உருவாக்கப்பட்ட பல்கலைக்கழகங்கள் ஆகும்.  
1970-ஆம் ஆண்டு பல்கலைக்கழகங்கள்; பல்கலைக்கழகக் கல்லூரிகள் சட்ட விதிமுறைகளின்படி, இதர அரசுசார் பல்கலைக்கழகங்கள் உருவாக்கப்பட்டன.  
| மலேசிய தொழில்நுட்ப பல்கலைக்கழகம் | Universiti Teknologi Malaysia | UTM | 1975 | சுகூடாய், ஜொகூர் |  |
| --- | --- | --- | --- | --- | --- |
| மலேசிய துன் உசேன் ஓன் பல்கலைக்கழகம் | Universiti Tun Hussein Onn Malaysia | UTHM | 2007 | பத்து பகாட் நகரம், ஜொகூர் |  |
| மலேசிய உத்தாரா பல்கலைக்கழகம் | Universiti Utara Malaysia | UUM | 1984 | சின்தோக், கெடா |  |
| மலேசிய கிளாந்தான் பல்கலைக்கழகம் | Universiti Malaysia Kelantan | UMK | 2007 | பெங்காலான் செப்பா, கிளாந்தான் |  |
| மலேசிய தேசிய தற்காப்பு பல்கலைக்கழகம் | Universiti Pertahanan Nasional Malaysia | UPNM | 2006 | கோலாலம்பூர் |  |
| மலாயா பல்கலைக்கழகம் | Universiti Malaya | UM | 1949 | கோலாலம்பூர் |  |
| மலேசிய மலாக்கா தொழில்நுட்ப பல்கலைக்கழகம் | Universiti Teknikal Malaysia Melaka | UTeM | 2000 | டுரியான் துங்கல், மலாக்கா |  |
| மலேசிய இசுலாமிய அறிவியல் பல்கலைக்கழகம் | Universiti Sains Islam Malaysia | USIM | 1997 | நீலாய், நெகிரி செம்பிலான் |  |
| மலேசிய பகாங் பல்கலைக்கழகம் | Universiti Malaysia Pahang | UMP | 2002 | குவாந்தான், பகாங் |  |
| மலேசிய அறிவியல் பல்கலைக்கழகம் | Universiti Sains Malaysia | USM | 1969 | குளுகோர், பினாங்கு |  |
| சுல்தான் இட்ரிஸ் கல்விப் பல்கலைக்கழகம் | Universiti Pendidikan Sultan Idris | UPSI | 1997 | தஞ்சோங் மாலிம், பேராக் |  |
| மலேசிய பெர்லிஸ் பல்கலைக்கழகம் | Universiti Malaysia Perlis | UniMAP | 2001 | ஆராவ், பெர்லிஸ் |  |
| மலேசிய சபா பல்கலைக்கழகம் | Universiti Malaysia Sabah | UMS | 1994 | கோத்தா கினபாலு, சபா |  |
| மலேசிய சரவாக் பல்கலைக்கழகம் | Universiti Malaysia Sarawak | UNIMAS | 1992 | கோத்தா சமரகான், சரவாக் |  |
| மலேசிய பன்னாட்டு இசுலாமிய பல்கலைக்கழகம் | Universiti Islam Antarabangsa Malaysia | IIUM | 1983 | கோம்பாக், சிலாங்கூர் |  |
| மலேசிய தேசிய பல்கலைக்கழகம் | Universiti Kebangsaan Malaysia | UKM | 1970 | பாங்கி, சிலாங்கூர் |  |
| மாரா தொழில்நுட்ப பல்கலைக்கழகம் | Universiti Teknologi MARA | UiTM | 1956 | சா ஆலாம், சிலாங்கூர் |  |
| மலேசிய புத்ரா பல்கலைக்கழகம் | Universiti Putra Malaysia | UPM | 1971 | செர்டாங், சிலாங்கூர் |  |
| சுல்தான் சைனல் அபிடின் பல்கலைக்கழகம் | Universiti Sultan Zainal Abidin | UniSZA | 2005 | கோலா திரங்கானு, திராங்கானு |  |
| மலேசிய திரங்கானு பல்கலைக்கழகம் | Universiti Malaysia Terengganu | UMT | 2007 | கோலா திராங்கானு, திராங்கானு | } |
# வேட்டி

**வேட்டி** என்பது ஆண்கள் உடுத்தும் ஆடையாகும். இது உடம்பின் கீழ்ப்பாகத்தில் அதாவது இடுப்பில் உடுத்தப்படுகின்றது. இது செவ்வக வடிவில் இருக்கும், பொதுவாகத் தமிழக மக்கள் வெண்ணிற வேட்டியை மட்டுமே உடுத்தி வருகின்றனர். முகமதியர்கள் வந்த பிறகே இது வண்ண வேட்டியாக மாறியது. இதை கைலி, லுங்கி அல்லது சாரம் என்று அழைக்கின்றனர். வெண்ணிற வேட்டி தமிழர்களின் பாரம்பரிய உடையாகும். பெரும்பாலும் யாரும் தினமும் வேட்டி அணிவதில்லை. முக்கிய விழாக்களில் மட்டுமே அணிகின்றனர்.
# வேட்டி

## வெவ்வேறு பெயர்கள்

*தவுத்தா* எனச் சம்ஸ்க்ருத மொழியிலும் *தோத்தி* என ஒரியாவிலும், ધૉતિયુ *தோத்தியு* எனக் குஜராத்தியிலும், চওৰকীয়কা *சூரியா* என அசாமிய மொழியிலும், ধুতি *தூட்டி* என வங்காள மொழியிலும், ಢೊತಿ/ಕಛ್ಛೆ ಪನ್ಛೆ *தோத்தி* அல்லது *கச்சே பான்ச்சே* எனக் கன்னட மொழியிலும், *தோத்தர்*, *அங்கோஸ்தர்*, *ஆத்-செஸ்ச்சே* அல்லது *புத்வே* எனக் கொங்கணி மொழியிலும், മുണ്ട് *முந்த்து* என மலையாளத்திலும், ధోతీ/పంచె *தோத்தி* அல்லது *பன்ச்சா* எனத் தெலுங்கிலும், धोतर *தோத்தர்* என மராத்தியிலும், ਲ਼ਾਛ *லாச்சா* எனப் பஞ்சாபி மொழியிலும் மற்றும் மர்தானி என உத்திரப் பிரதேசம், பீகார், டெராய், பகுதிகளிலும், வேட்டி எனத் தமிழிலும் அழைக்கப்படுகிறது.
# வேட்டி

## பண்பாடு

தமிழகம் மட்டுமின்றி இந்தியா முழுவதும் அனைவரும் அணியும் ஒரு சாதாரண உடையாக வேட்டி இருந்து வருகிறது. இந்தியா மட்டுமின்றி இலங்கை, வங்காள தேசம் மற்றும் மாலத் தீவுகளிலும் வேட்டி பயன்பாட்டில் உள்ளது. முக்கிய விழாக்களின் போது, பாரம்பரிய உடையான வேட்டியை அணிவதை வழக்கமாகக் கொண்டுள்ளனர். அரசியல்வாதிகள், முக்கியப் புள்ளிகள், சமுதாய மற்றும் பண்பாட்டு ஆர்வலர்கள் வேட்டியை அன்றாடம் பயன்படுத்தி வருகின்றனர்.  
குறிப்பாகத் திருமணம் போன்ற முக்கிய நிகழ்வுகளில் வேட்டி அணிவதை ஒரு பாரம்பரிய வழக்கமாக தென்னிந்தியாவில் உள்ள பெரும்பாலானோர் கடைப்பிடித்து வருகின்றனர்.
# வேட்டி

## மேலும் சில தகவல்கள்

வேட்டியை மடித்துக் கட்டிக் கொண்டு முழங்கால் தெரியுமாறு நடப்பது தவறாகக் கருதப்படுகிறது. இவ்வாறு வேட்டியினை மடித்துக் கட்டிக் கொண்டு பெண்களின் முன்னிலையில் பேசுவது இழிவாக கருதப்படுகிறது. பெரும்பாலும், வேட்டியைப் பொது நிகழ்வுகளின் போது வெளி இடங்களில் மடித்துக் கட்டும் வழக்கம் இல்லை. இவை அனைத்தும் வேட்டி குறித்து எழுதப்படாத சட்டங்களாகவே கடைப் பிடிக்கப்பட்டு வருகின்றன.
# வேட்டி

## வேட்டி அணியும் முறைகளும் அதன் வகைகளும்

பெரும்பாலும் தூய வெண்ணிறத்தில் வேட்டி இருக்கும்; வெளுப்பான் கொண்டு வெளிறச் செய்யாது வெளிர் மஞ்சள் வண்ணத்தில் இருக்கும் வேட்டிகள் *கோடி வேட்டி* அல்லது *புதிய வேட்டி* எனப்படும். இவை திருமணங்கள் முதலிய விசேடங்களில் பயன்படுத்தப்படும். சில குறிப்பிட்ட நோன்புச் சமயங்களில் நீலம், கருப்பு, சிவப்பு அல்லது காவி நிறங்களில் வேட்டி உடுத்துவர். திருமணத்தின் போது பெரும்பாலும் பட்டு வேட்டி பயன்படுத்தப்படும்.  
பண்டைய காலத்தில் வாழ்ந்த அரசர்களும் புலவர்களும் தங்களுடைய வேட்டிகளில் தங்கத்திலான சரிகைகள் வைத்திருந்தனர். பருத்தி வேட்டிகள் அன்றாடம் பயன்படுத்த ஏதுவாக இருக்கும். பட்டு வேட்டிகள் முக்கிய நிகழ்வுகளில் மட்டுமே பயன்படுத்தப்படும், அதன் விலையும் அதிகமாகவே இருக்கும்.  
வேட்டிகளின் அளவை வைத்தும் அதனுடைய வகையை நிர்ணயம் செய்வது உண்டு. நான்கு முழ வேட்டி, எட்டு முழ வேட்டி அல்லது இரட்டை வேட்டி, கரை வேட்டி ஆகியவை அதனுடைய வகைகளாகும். எட்டு முழ வேட்டியை அந்தணர்கள் போன்ற சிலர் ஐந்து கச்சம் வைத்துக் கட்டுவர். இது *பஞ்சக்கச்சம்* எனப்படுகிறது. அரசயல்வாதிகள் தங்கள் வேட்டிக் கரைகள் தங்கள் கட்சியின் வண்ணத்தை ஒட்டி இருக்குமாறு அணிவது அண்மைய வழக்கமாக மலர்ந்துள்ளது.  
வேட்டி அணியும் போது, அதனுடன் துண்டு அணியும் வழக்கம் உண்டு. தமிழ்த் திருமணங்களில் மணமகன் தன்னுடைய தோளில் இத்துண்டினை அணிந்திருப்பார். கோவில் பணிகளில் ஈடுபடுவோர் வேட்டி அணிந்திருப்பர். வேளாண் மக்களும் வேட்டியுடன் துண்டினைப் பயன்படுத்துவர். துண்டினை வேலை செய்யும் போது தலையிலும், உட்காரும்போதும் நடக்கும்போதும் தோளிலும், கோவில்களில் வழிபாடு செய்யும் போது இடுப்பிலும் கட்டியிருப்பர்.  
ஆப்ரிக்காவிலும் வேட்டி அணியப்படுகிறது, பெரும்பாலும் சொமாலியர்கள் மற்றும் அபார் இனத்தவரால் அணியப்படும் இவ்வாடைக்கு, *மகாவிசு* என்று பெயரிட்டுள்ளனர்.
# வேட்டி

## வேட்டி நாள்

தமிழகத்தில், 'வேட்டி நாள்' என்பது வேட்டி கட்டுவதை இளைஞர்களிடம் ஊக்குவிக்கும் விதமாக ஜனவரி மாதம் 6–ந்தேதி (நாளை)யைக் கொண்டாடத் துவங்கியுள்ளனர் இதைத் துவக்கியது யார் என்பதில் சரியான கருத்தொற்றுமை இல்லை. கோ-ஆப்டெக்ஸ் நிறுவனத்தின் செயல் இயக்குநராக இருந்த சகாயம் ஐ. ஏ. எஸ். பொங்கலை ஒட்டி 'வேட்டி தினம்' கொண்டாடுவோமே என ஆலோசனை சொன்னார். பள்ளிகள், கல்லூரிகள், மற்றும் அலுவலகங்களில் வேட்டி கட்டிக்கொண்டு தங்களின் வேட்டி தினத்தைக் கொண்டாடினர். 2015 சனவரி ஆறாம் நாள் 'வேட்டி தினம்' என்று அறிவிக்கப்பட்டுக் கொண்டாடப்படுகிறது.  
தமிழரின் பாரம்பரிய உடையான வேட்டியைக் கட்டிக்கொண்டு உள்ளே நுழைய சில கிளப்புகளில் அனுமதி மறுப்பதாக சர்ச்சை ஏற்பட்டது. அதன்பிறகு தமிழக அரசு வேட்டிகட்டி வரக்கூடாது என்று தடைவிதிக்கும் கிளப்புகளின் உரிமம் இரத்து செய்யப்படும் என்று சட்டம் இயற்றியது.
# விக்கிப்பீடியா:Statistics/weekly/18-Jan-2015
# மண்டைக்கல்லாறு

**மண்டைக்கல்லாறு** என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றின் வழியாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.
# விஷ்ணுவர்தனன்

**விஷ்ணுவர்தனன்** ( ஆங்கிலத்தில் Vishnuvardhana, கன்னடத்தில் : ವಿಷ್ಣುವರ್ಧನ) (1108-1152), என்பவன் போசாள மரபைச் சேர்ந்த மன்னனாவான். இவன் கி.பி.1108-இல் தன் அண்ணனான முதலாம் வீர வள்ளாளன் இறந்த பிறகு, மன்னனானான். முதலில், தன் முன்னோர்களைப்போலவே சமண சமயத்தைப் பின்பற்றுபவனாக இருந்தான். பிட்டி தேவா என அழைக்கப்பட்ட இவன், வைணவ தத்துவாதியான இராமாணுசரால் வைணவராக்கப்பட்டு, "விஷ்ணுவர்தனன்" என்று பெயர் மாற்றம் செய்யப்பட்டான்.  
இவன் தனது ஆட்சி சுயாட்சி பெறவேண்டி மேலைச் சாளுக்கிய மன்னரான ஆறாம் விக்ரமாதித்யனுடன் போராடி அதில் வெற்றிபெற்றான். மேலும் சோழர் மேலாதிக்கத்தில் இருந்த கங்கப்பாடி (தற்போதைய தெற்கு கருநாடகம், கொங்கு நாட்டின் வடபகுதி) பகுதிகளின் சில பகுதிகளைத் தன் அரசுடன் இணைத்துக்கொண்டான். வரலாற்றாசிரியர்கள் விஷ்ணுவர்தனை போசாள மன்னர்களில் சிறந்தவனாகக் கருதுகின்றனர்.  
இவன் காலத்தில் கன்னட இலக்கிய வளர்ச்சிக்கு ஊக்கம் அளிக்கப்பட்டது. பல இலக்கியங்களும் படைக்கப்பட்டன.
# காக்கி சட்டை (2015 திரைப்படம்)

**காக்கி சட்டை** 2015 ஆம் ஆண்டின் பிப்ரவரி மாதத்தில் வெளியான ஓர் இந்திய தமிழ்த் திரைப்படமாகும். நடிகர் தனுஷ் தயாரித்த இத்திரைப்படத்தில் சிவ கார்த்திகேயன், ஸ்ரீதிவ்யா, பிரபு ஆகியோர் முன்னணி கதாபாத்திரத்தில் நடித்துள்ளனர். இப்படத்திற்கு அனிருத் ரவிச்சந்திரன் இசையமைத்துள்ளார்.
# காக்கி சட்டை (2015 திரைப்படம்)

## வெளியீடு

2015 சனவரி மாதத்தில் வெளியாகவிருந்த இத்திரைப்படம் ஐ மற்றும் என்னை அறிந்தால் திரைப்படங்கள் சனவரி மாதத்தில் வெளியானதால் இப்படம் 2015 மார்ச் மாதத்தில் வெளியாகுமென அறிவிக்கப்பட்டது. இப்படத்தின் செயற்கைக்கோள் உரிமையை சன் தொலைக்காட்சி வாங்கியுள்ளது.
# காக்கி சட்டை (2015 திரைப்படம்)

## நடிகர்கள்

- சிவ கார்த்திகேயன் - மதிமாறன்
- பிரபு - சத்திய மூர்த்தி
- ஸ்ரீதிவ்யா - திவ்யா
- விஜய் ராஸ் - துரைஅரசன்
- மனோபாலா - யோதிலிங்கம்
- வித்யுலேகா ராமன்
- இமான் அண்ணாச்சி - சமரசம்
- கல்பனா
# ரஜினி முருகன்

**ரஜினி முருகன்** (ஆங்கில எழுத்துரு: Rajini Murugan) என்பது 2016ஆம் ஆண்டில் வெளிவந்த இந்தியத் தமிழ்த் திரைப்படமாகும். லிங்குசாமிக்கு சொந்தமான *திருப்பதி பிரதர்ஸ்* தயாரிக்கும் இப்படத்தில் சிவகார்த்திகேயன், கீர்த்தி சுரேஷ் ஆகியோர் முக்கிய கதாப்பாத்திரத்திலும், சூரி, ராஜ்கிரண், சமுத்திரக்கனி ஆகியோர் துணை கதாபாத்திரங்களிலும் நடித்துள்ளனர். இத்திரைப்படத்திற்கு டி. இமான் இசையமைத்துள்ளார்.
ரஜினி முருகன் (சிவகார்த்திகேயன்) மதுரையைச் சேர்ந்த ஒரு வேலையில்லா இளைஞர் . அவர் தினமும் வெகுளித்தனமாகத் தனது நண்பர் தோத்தாத்திரியுடன் (சூரி) சுற்றிக்கொண்டிருப்பார். தினமும் தனது தாத்தாவுக்கு(ராஜ்கிரண்) உணவு கொடுப்பதே ரஜினிமுருகனின் ஒரே வேலை. அவரது தாத்தா ஐயங்காளை அந்த ஊரிலேயே நிறைய சொத்துள்ள மிகவும் மதிக்கபடுகின்ற ஒரு மாமனிதன். ஐயங்காளை அவரது சொத்துக்களைத் தனது பிள்ளைகள் அனைவருக்கும் பிரித்து தர விரும்பினாலும் ரஜினிமுருகனின் தந்தையைத் (மல்லிகராஜன்) தவிர மற்ற மக்கள் அனைவரும் வெளிநாடுகளில் குடியிருந்துகொண்டு மதுரை பக்கமே வராமல் இருந்ததால் அவரது எண்ணம் நிறைவேறாமல் இருந்தது. அதனை ரஜினிமுருகன் நிறைவேற்றுகிறான்.  
ஒரு ஜோதிடரின் கணிப்பைக் கேட்டுவிட்டு தனது குழந்தை பருவத்திலிருந்து நேசித்த கார்த்திகா தேவியை (கீர்த்தி சுரேஷ்) கவர முயற்சிக்கிறார். கார்த்திகா தேவியின் தந்தை ஒரு மிகப் பெரிய ரஜினிகாந்த் ரசிகராகவும் மல்லிகராஜனின் நெருங்கிய நண்பராகவும் இருந்தார்.அவர் தான் ரஜினிமுருகனுக்குப் பெயர் வைத்தார். ஆனால் ஒரு சிறிய மனஸ்தாபத்தால் இருவரின் குடும்பமும் பிரிந்தது. அந்த சம்பவதிலிருந்து இருவரின் குடும்பமும் பேசிக்கொள்ளாமல் இருந்தனர்.  
ஏழரைமூக்கன்(சமுத்திரக்கனி), அந்த ஊரில் ஒரு குண்டர் படையை வைத்து பெரிய வியாபாரிகளிடமிருந்து ஒரு லட்சம் பணம் பறித்துக்கொண்டிருந்தான். அதை ரஜினிமுருகனிடம் முயற்சி செய்யும் பொழுது தோல்வியுற்று அவன் பணத்தை இழந்தான். அந்தப் பணத்தைத் திரும்பிப் பெறுவதற்காக அவன் செய்யும் அக்கிரமங்களை எல்லாம் எப்படி சமாளித்து அவனுக்கு அவமானத்தைத் தருகின்றனர் என்பதே இக்கதை. இந்தக் கதையில் நிறைய திருப்பங்களை எதிர்பார்க்கலாம்.
# முதலாம் வீர நரசிம்மன்

**முதலாம் நரசிம்மன்** (ஆங்கிலத்தில் Narasimha I கன்னடத்தில் : ಒಂದನೆ ನರಸಿಂಹ) (1152-1173 ) என்பவன் போசாள மன்னனாவான். இவன் காலத்திலேயே மேலைச் சாளுக்கிய மன்னனான மூன்றாம் தைலப்பனை எதிர்த்துப் போசாளர்கள் முழுமையாகச் சுயாட்சி அடைந்தனர்.
# முதலாம் வீர நரசிம்மன்

## மேற்கோள்

- Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
# வெள்ளக்கார துரை

**வெள்ளக்கார துரை** என்பது 2014 ஆவது ஆண்டில் வெளியான ஒரு இந்தியத் தமிழ் நகைச்சுவை திரைப்படமாகும். எழில் இயக்கிய இத்திரைப்படத்தில் ஸ்ரீதிவ்யா, விக்ரம் பிரபு ஆகியோர் முன்னணி கதாபாத்திரத்தில் நடித்திருந்தனர்.
# வெள்ளக்கார துரை

## நடிகர்கள்

- விக்ரம் பிரபு - முருகன்
- ஸ்ரீதிவ்யா - யமுனா
- சூரி - போலீஸ் பாண்டி
- ஜான் விஜய் - வெட்டி வரதன்
- எம். எஸ். பாஸ்கர்
- சிங்கம்புலி - பாலு தாசன்
- வனிதா கிருஷ்ணசந்திரன்
- நமோ நாராயணா
- மீனாட்சி - சிறப்புத் தோற்றம்
# உசைன்சாகர் விரைவுவண்டி

**உசைன்சாகர் எக்ஸ்பிரஸ்** (Hussainsagar Express) தெற்கு மத்திய ரயில்வேயினால், ஹைதராபாத்-மும்பைக்கிடையே செயல்படுபடும் முக்கிய ரயில்சேவை ஆகும். 1993 ஆம் ஆண்டின் மத்திய மாதங்களில் (7001 / 7002) தாதர், ஹைதராபாத் ஆகியவற்றிற்கு இடையே வாரம் இருமுறை செயல்படும் ரயில்சேவையாக தொடங்கப்பட்டது. விரைவிலேயே, 1994 ஆம் ஆண்டு தினசரி ரயில்சேவையாக (2101 / 2102) மாறியது. அப்போது மும்பையின் வி.டி நிலையத்துக்கும் செகந்திரபாத்திற்கும் இடையே இந்த ரயில்சேவை செயல்படும் என்று அறிவிக்கப்பட்டது. தற்போதும் தினசரி அதிவிரைவு ரயில்சேவையாக 2701/2702 என்ற எண்ணுடன் செயல்படுகிறது.
# உசைன்சாகர் விரைவுவண்டி

## சொற்பிறப்பு

ஹைதராபத்தில் உள்ள உசைன் சாகர் ஏரியினை ‘ஹஸ்ரத் உசைன் ஷாஹ் வாலி’ 1562 ஆம் ஆண்டில் ஏற்படுத்தினார். அது இப்ராஹிம் குவ்லி குத்பு ஷாஹின் ஆட்சிக்காலம் ஆகும். முதலில் மைனர் எக்ஸ்பிரஸ் என்ற பெயருடன், செகந்திரபாத்தில் இருந்து மும்பைக்கு செயல்பட்டு வந்த இந்த ரயில்சேவை, உசைன் சாகரை கௌரவிக்கும் பொருட்டு ‘உசைன்சாகர் எக்ஸ்பிரஸ்’ என்று மாற்றப்பட்டது.
# உசைன்சாகர் விரைவுவண்டி

## வண்டி எண்

- 12701 – மும்பை சிஎஸ்டி – ஹைதராபாத் டெக்கான் உசைன்சாகர் எக்ஸ்பிரஸ்
- 12702 - ஹைதராபாத் டெக்கான் - மும்பை சிஎஸ்டி உசைன்சாகர் எக்ஸ்பிரஸ்  
இந்த ரயில்சேவை பயண தூரமான 429 மைல்களை (790 கிலோமீட்டர்) 13 மணி நேரம் மற்றும் 45 நிமிடங்களில், சராசரியாக மணிக்கு 58.7 கிலோமீட்டர் வேகத்தில் கடந்துசெல்கிறது.
# உசைன்சாகர் விரைவுவண்டி

## இணைப்புப் பெட்டிகள்

- 12701 உசைன்சாகர் எக்ஸ்பிரஸ்: ENG – SLR – GEN - S10 - S9 - S8 - S7 - S6 - S5 - S4 - S3 - S2 - S1 - B2 - B1 - A1 - HA1 – GEN - SLR
- 12702 உசைன்சாகர் எக்ஸ்பிரஸ்: ENG – SLR – GEN – GEN – GEN – GEN - S1 – GEN – GEN - SLR  
இது தனது பெட்டிகளை ஹைதராபாத் - மும்பை எக்ஸ்பிரஸ் ரயில்சேவையுடன் பகிர்ந்துள்ளது.
# உசைன்சாகர் விரைவுவண்டி

## இதர ரயில்கள்

ஹைத்ராபாத்தையும் மும்பையையும் இணைக்கும் பிற ரயில்சேவைகளின் விவரம் பின்வருமாறு:  
<>
| <span>வண்டி எண் | <span>வண்டியின் பெயர் | <span>தொடக்கம் | <span>முடிவு |  |
| --- | --- | --- | --- | --- |
| 18519 / 18520 | LTT விசாகப்பட்டினம் எக்ஸ்பிரஸ் | விசாகப்பட்டினம் | மும்பை LTT |  |
| 17221 / 17222 | வாரம் இருமுறை எக்ஸ்பிரஸ் | காக்கிநாடா | மும்பை LTT |  |
| 11019 / 11020 | கோனார்க் எக்ஸ்பிரஸ் | மும்பை CST | புவனேஷ்வர் |  |
| 17031 / 17032 | ஹைதராபாத் மும்பை எக்ஸ்பிரஸ் | ஹைதராபாத் | மும்பை CST |  |
| 17057 / 17058 | தேவகிரி எக்ஸ்பிரஸ் | செகந்திராபாத் | மும்பை CST |  |
| 12219 / 12220 | டுரொன்டோ எக்ஸ்பிரஸ் | செகந்திராபாத் | மும்பை LTT |  |
| 17203 / 7204 | காக்கிநாடா பவநகர் எக்ஸ்பிரஸ் | காக்கிநாடா | பவநகர் |  |
| 17017 / 17018 | செகந்திராபாத் ராஜ்கோட் எக்ஸ்பிரஸ் | செகந்திராபாத் | ராஜ்கோட் |  |
| 19201 / 19202 | போர்பந்தர் செகந்திராபாத் எக்ஸ்பிரஸ் | செகந்திராபாத் | போர்பந்தர் | } |
</>
# உசைன்சாகர் விரைவுவண்டி

## எஞ்சின்

உசைன்சாகர் எக்ஸ்பிரஸ் WCM எஞ்சின் உதவியுடன் இழுக்கப்பட்டது, அதேபோல் மும்பை மற்றும் புனே இடையே WCAM3 / WCG2 உதவியுடனும், புனேயில் DC நிலையிலிருந்து AC ஆக மாற்றப்பட்டதில் இருந்து WDM3A டீசல் எஞ்சின் உதவியுடனும் இழுக்கப்பட்டுக் கொண்டிருந்தது. 2013 ஆம் ஆண்டின் மத்திய மாதங்களில் இருந்து இந்த எஞ்சின்கள் மாற்றப்பட்டன. தற்போது மத்திய ரயில்வேயின் கல்யாண் WDM3A/D அல்லது WDG 3 உதவியுடன் செகந்திரபாத்தில் இருந்து மும்பை சிஎஸ்டி வரையிலான பயணம் முழுவதும் ஒரே எஞ்சின் மூலம் செயல்படுகிறது.
# உசைன்சாகர் விரைவுவண்டி

## வழிப்பாதையும் நிறுத்தங்களுக்கான நேரமும்

**உசைன்சாகர் விரைவுவண்டி புறப்படும் நேரமும் வழிப்பாதை விவரங்களும் பின்வருமாறு:**
**+ **போக்குவரத்து நேரம்****  
| எண் | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு (கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | ஹைதராபாத் டெக்கன் (HYB) | தொடக்கம் | 14:45 | 0 | 0 | 1 | 1 |  |
| 2 | பேகம்பேட் (BMT) | 14:55 | 14:57 | 2 | 6 | 1 | 1 |  |
| 3 | விக்ரபாத் சந்திப்பு (VKB) | 16:00 | 16:02 | 2 | 74 | 1 | 1 |  |
| 4 | தந்தூர் (TDU) | 16:39 | 16:40 | 1 | 115 | 1 | 1 |  |
| 5 | சேரம் (SEM) | 17:08 | 17:09 | 1 | 148 | 1 | 1 |  |
| 6 | மல்காய்ட் சாலை (MQR) | 17:17 | 17:18 | 1 | 161 | 1 | 1 |  |
| 7 | சித்தபூர் (CT) | 17:37 | 17:38 | 1 | 170 | 1 | 1 |  |
| 8 | வாடி (WADI) | 18:05 | 18:10 | 5 | 185 | 1 | 1 |  |
| 9 | ஷஹாபாத் (SDB) | 18:21 | 18:23 | 2 | 196 | 1 | 1 |  |
| 10 | குல்பர்கா (GR) | 18:47 | 18:50 | 3 | 222 | 1 | 1 |  |
| 11 | கனகபூர் சாலை (GUR) | 19:16 | 19:18 | 2 | 249 | 1 | 1 |  |
| 12 | சோலாப்பூர் சந்திப்பு (SUR) | 20:50 | 21:00 | 10 | 335 | 1 | 1 |  |
| 13 | குர்துவாடி (KWV) | 22:08 | 22:10 | 2 | 414 | 1 | 1 |  |
| 14 | புனே சந்திப்பு (PUNE) | 01:10 | 01:15 | 5 | 598 | 2 | 1 |  |
| 15 | கல்யாண் சந்திப்பு (KYN) | 03:43 | 03:45 | 2 | 737 | 2 | 1 |  |
| 16 | தாதர் (DR) | 04:25 | 04:30 | 5 | 781 | 2 | 1 |  |
| 17 | மும்பை சிஎஸ்டி (CSTM) | 04:55 | முடிவு | 0 | 790 | 2 | 1 | } |
# ரோப் கோர்ட்றி

**ரோப் கோர்ட்றி** (**Rob Corddry**, பிறப்பு: பெப்ரவரி 4, 1971) ஒரு அமெரிக்க நாட்டு நடிகர் நகைச்சுவையாளர் மற்றும் குரல் நடிகர் ஆவார். இவர் வார்ம் பாடிஸ், செக்ஸ் டேப், ஹாட் டப் டைம் மெசின் 2 போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# ரோப் கோர்ட்றி

## திரைப்படங்கள்

- 2003: ஓல்டு ஸ்கூல்
- 2006: வெட்டிங் டேஸ்
- 2007: தி டென்
- 2007: தி ஹார்ட்பிரேக் கிட்
- 2008: செமி-ப்ரோ
- 2009: டேக்கிங் சான்ஸஸ்
- 2010: ஹாட் டப் டைம் மெசின்
- 2011: சிடார் ராபிட்ஸ்
- 2011: பட்டர்
- 2013: ஹெல் பேபி
- 2013: வார்ம் பாடிஸ்
- 2013: பெயின் & கெயின்
- 2014: செக்ஸ் டேப்
- 2015: ஹாட் டப் டைம் மெசின் 2
# ஆடம் ஸ்காட்

**ஆடம் ஸ்காட்** (**Adam Scott**, பிறப்பு: ஏப்ரல் 3, 1973) ஒரு அமெரிக்க நாட்டு நடிகர் ஆவார். இவர் பிரன்ஹா, ஹாட் டப் டைம் மெசின் 2 போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# பிராட்வே

**போபமின் பிராட்வே** என்பது தமிழ் நாட்டின், சென்னை மாநகரம், ஜார்ஜ் டவுன் பகுதியில் அமைந்துள்ள வரலாற்றுச் சிறப்புமிக்க முதன்மைச் சாலையாகும். தெற்கில் நேதாஜி சுபாஷ் சந்திர போஸ் சாலையை வடக்கில் இப்ராஹிம் சாகேப் தெருவுடன் இணைக்கும் இந்தச் சாலை தென்-வடலாக அமைந்துள்ளது. ஆங்கிலேயர் ஆட்சி காலத்தில் 1676 ஆம் ஆண்டளவில் உருவாக்கப்பட்ட கறுப்பர் நகரம் முத்தியால் பேட்டை மற்றும் பெத்த நாயக்கன் பேட்டை என்ற இரண்டு பகுதிகளை உள்ளடக்கி விரிவடைந்திருந்தது. பின்னாளில் இப்பகுதிக்கு ஜார்ஜ் டவுன் என்று பெயரிடப்பட்டது. போபாம்ஸ் பிராட்வே சாலை ஆங்கிலேயர்களின் ஆட்சிக் காலத்தில் இந்த இரண்டு பகுதிகளுக்கும் நடுவே அமைக்கப்பட்டது.
# பிராட்வே

## அட்டப்பள்ளம் கால்வாய்

இரண்டு பேட்டைகளுக்கும் நடுவே ஒரு வடிகால் கால்வாய் ஓடியது. சற்று ஆழமான இந்தக் கால்வாயின் இரு புறமும் கரைகள் இருந்தன. இந்தக் கால்வாய்க்கு அட்டப்பள்ளம் (ஆழ்ந்த பள்ளம் அல்லது ஆழமான பள்ளம்) என்று பெயர். தேவையற்ற இந்தக் கால்வாய் பிராட்வே பகுதியின் விரிவாக்கத்திற்குத் தடையாக இருந்தது. அட்டபள்ளம் கால்வாயைச் சுற்றி இருந்த பெரும்பகுதி நிலம் ஸ்டீபன் போபம் என்பவருக்கு சொந்தமானதாகும்.
# பிராட்வே

## அட்டப்பள்ளம் கால்வாய்

### குடிமை நலன்கள்

ஸ்டீபன் போபம் அன்றைய மெட்ராஸ் நகரத்திற்கான, குறிப்பாக ஜார்ஜ் டவுன் பகுதிக்கான பல குடிமை நலன்களை மேற்கொண்டார். அன்றைய ஜார்ஜ் டவுனின் ஒவ்வொரு தெருவிலும் நேரடி மற்றும் குறுக்கு வடிகால் அமைக்கவும், தெருக்களில் விளக்குகள் அமைக்கவும், பிறப்பு மற்றும் இறப்பு பதிவு மற்றும் மதுபான கடைகள் மற்றும் விற்பனை நிலையங்களுக்கு உரிமம் வழங்கவும் இவர் பரிந்துரைத்தார். மெட்ராஸ் நகருக்கான நிரந்தர போலீஸ் படையை உருவாக்குவதற்கான திட்டத்தை சமர்பித்தவரும் இவரே.